*****

ΚΑΝΟΝΙΣΜΟΣ (ΕΟΚ) αριθ. 3724/87 ΤΗΣ ΕΠΙΤΡΟΠΗΣ

της 11ης Δεκεμβρίου 1987

για τροποποίηση του κανονισμού (ΕΟΚ) αριθ. 685/69 σχετικά με τις λεπτομέρειες εφαρμογής της παρεμβάσεως στον τομέα του βουτύρου και της κρέμας γάλακτος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2998/87 (2), και ιδίως το άρθρο 6 παράγραφος 7,

Εκτιμώντας:

ότι το άρθρο 5 παράγραφος 4 στοιχείο ε) του κανονισμού (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2687/87 (4), προβλέπει ορισμένες ενδείξεις που πρέπει να αναγράφονται επί της συσκευασίας του βουτύρου που προσφέρεται στην παρέμβαση· ότι οι ενδείξεις αυτές που χαρακτηρίζουν τα διαφορετικά είδη βουτύρου πρέπει να είναι ακριβείς· ότι θα πρέπει, κατά συνέπεια, να τροποποιηθεί η εν λόγω διάταξη·

ότι ο κανονισμός (ΕΟΚ) αριθ. 685/69 προβλέπει στον τίτλο ΙΙΙ τις λεπτομέρειες εφαρμογής όσον αφορά το καθεστώς ενισχύσεων στην ιδιωτική αποθεματοποίηση του βουτύρου ή της κρέμας· ότι το άρθρο 23 παράγραφος 4 στοιχείο στ) προβλέπει ορισμένες ενδείξεις που πρέπει να αναφέρονται στη συσκευασία του βουτύρου · ότι θα πρέπει να προσαρμοστούν οι αναφορές των ενδείξεων αυτών μετά την τροποποίηση του κανονισμού (ΕΟΚ) αριθ. 985/68 του Συμβουλίου (5) από τον κανονισμό (ΕΟΚ) αριθ. 3466/87 (6)·

ότι, λαμβάνοντας υπόψη την εξέλιξη της κοινοτικής αγοράς και των δυνατοτήτων εξαγωγής, θα πρέπει να προβλεφθεί η δυνατότητα να μειωθεί η διάρκεια της αποθεματοποιήσεως στην περίπτωση κατά την οποία το βούτυρο που αφαιρείται από το απόθεμα προορίζεται να εξαχθεί ως έχει ή μετά από μεταποίηση σε βουτυρέλαιο· ότι πρέπει να προσκομίζεται η απόδειξη ότι το βούτυρο εξήχθη όπως στην περίπτωση των επιστροφών, σύμφωνα με τις διατάξεις του κανονισμού (ΕΟΚ) αριθ. 2730/79 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1180/87 (8)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 685/69 τροποποιείται ως εξής:

1. Το άρθρο 5 παράγραφος 4 στοιχείο ε) αντικαθίσταται από το ακόλουθο κείμενο:

«ε) η ένδειξη "με γλυκιά κρέμα" όταν το pH σε υδάτινη φάση του βουτύρου αντιστοιχεί στη γλυκιά κρέμα ή η ένδειξη " αλατισμένο" στην περίπτωση που πρόκειται για βούτυρο που αναφέρεται στο άρθρο 2 του κανονισμού (ΕΟΚ) αριθ. 1897/87.»

2. Το άρθρο 23 παράγραφος 4 στοιχείο στ) αντικαθίσταται από το ακόλουθο κείμενο:

«στ) η ένδειξη "βούτυρο από γλυκιά κρέμα" όταν πρόκειται για το βούτυρο που αναφέρεται στο άρθρο 1 παράγραφος 3 στοιχείο α) ββ) του κανονισμού (ΕΟΚ) αριθ. 985/68 ή η ένδειξη "βούτυρο από γλυκιά κρέμα, αλατισμένο" όταν πρόκειται για το βούτυρο που αναφέρεται στο άρθρο 8 παράγραφος 4 του εν λόγω κανονισμού.»

3. Παρεμβάλλεται το ακόλουθο άρθρο 26α:

«Άρθρο 26α

1. Όσον αφορά το βούτυρο και κατά παρέκκλιση από το άρθρο 24 παράγραφος 1, κατά τη λήξη της συμβατικής περιόδου αποθεματοποιήσεως των 90 ημερών, ο αποθεματοποιητής μπορεί να προβεί στην αφαίρεση από το απόθεμα ολόκληρου ή μέρους των ποσοτήτων που βρίσκονται με σύμβαση, αλλά τουλάχιστον 1 000 χιλιόγραμμα, ή, ελλείψη αυτού, του συνόλου της ποσότητας που παραμένει με σύμβαση, υπό τον όρο ότι, εντός των 60 ημερών που ακολουθούν εκείνη της εξόδου από το απόθεμα του βουτύρου ως έχει ή μετά από τη μεταποίησή του σε βουτυρέλαιο:

- θα έχει εγκαταλείψει το τελωνειακό έδαφος της Κοινότητας,

- θα έχει φθάσει στον προορισμό του στις περιπτώσεις που αναφέρονται στο άρθρο 5 παράγραφος 1 του κανονισμού (ΕΟΚ) αριθ. 2730/79 ή

- θα έχει τεθεί σε εγκεκριμένη αποθήκη ανεφοδιασμού σύμφωνα με τις διατάξεις του άρθρου 26 του κανονισμού (ΕΟΚ) αριθ. 2730/79.

Ο αποθεματοποιητής πληροφορεί τον οργανισμό παρεμβάσεως τουλάχιστον δύο εργάσιμες ημέρες πριν από την έναρξη των εργασιών αφαιρέσεως από το απόθεμα, αναφέροντας τις ποσότητες που προορίζονται για την εξαγωγή.

2. Στην περίπτωση που αναφέρεται στην παράγραφο 1:

α) προσκομίζεται η απόδειξη εξαγωγής όπως στην περίπτωση των επιστροφών σύμφωνα με τις διατάξεις του κανονισμού (ΕΟΚ) αριθ. 2730/79·

β) το ποσό της ενισχύσεως μειώνεται αναλογικά με τη μείωση της διάρκειας αποθεματοποιήσεως·

γ) εάν δεν τηρηθεί η προθεσμία των 60 ημερών, το ποσό της ενισχύσεως για την εν λόγω ποσότητα μειώνεται κατά 15 % και κατά 5 % συμπληρωματικά επί του εναπομένοντος μέρους ανά ημέρα υπερβάσεως της προθεσμίας των 60 ημέρων·

δ) κατά παρέκκλιση από το άρθρο 24 παράγραφος 5, η εγγύηση που αναφέρεται στο άρθρο 4 του άρθρου αποδεσμεύεται μόλις προσκομισθεί η απόδειξη εξαγωγής σύμφωνα με τις διατάξεις του στοιχείου α), αφαιρουμένου του ποσού που αντιστοιχεί στη μείωση της ενισχύσεως που αναφέρεται στο στοιχείο β).»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Δεκεμβρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 285 της 8. 10. 1987, σ. 1.

(3) ΕΕ αριθ. L 90 της 15. 4. 1969, σ. 12.

(4) ΕΕ αριθ. L 254 της 5. 9. 1987, σ. 14.

(5) ΕΕ αριθ. L 169 της 18. 7. 1968, σ. 1.

(6) ΕΕ αριθ. L 329 της 20. 11. 1987, σ. 8.

(7) ΕΕ αριθ. L 317 της 12. 12. 1979, σ. 1.

(8) ΕΕ αριθ. L 113 της 30. 4. 1987, σ. 27.